ISANDA LAUAS
Tere tulemast saatesse "Isanda lauas"!
Ka tänases saates näeme, kui suured on Jumala teod
ning millised on võitlused, mida peame oma elus võitlema.
Tere tulemast saatesse, Juhani Rajala! -Aitäh!
Milline oli sinu lapsepõlve kasvuplatvorm?
Elasin kõigepealt orbudekodus ning seejärel lastekodus.
Seal vahepeal oli kasuvanemate periood,
seejärel vägivaldne ja metsik noorus.
Lühidalt öeldes olid sinu elu lähtekohad väga katkised?
Jah. Mu isa oli vanglas olev alkohoolik.
Mu ema kaotas mõistuse, kui olin veel noor,
nõnda, et mu vanemad lahutasid.
Nad olid olnud alles aasta aega abielus, siis sündisin mina,
aasta hiljem läksid nad lahku.
Kuigi tulid nii katkisest taustast, siis ilmus Jumal sulle
esimest korda unenäos, kui olid veel üsna noor.
Jah. Olin lastekodus ja 9-aastane.
Käisin unes olles taevas: nägin seal Jumala trooni,
millel istus Jeesus Kristus.
Ma ei suuda Teda kirjeldada, kuid vaatasin Tema silmi ja nägin,
et Ta armastab mind ja hoolib minust.
Need silmad olid hellad.
Mõtlesin endamisi, et kas meesterahval võib olla
niivõrd õrn pilk.
Jumal näitas sulle midagi, mida sinu elus polnud iial olnud.
Kuigi said alles aastate pärast Jumala lapseks,
siis said ka ühe prohvetliku nägemuse.
Jah. Nägin peale unenägu ühte kõrbe, kus ma nutsin.
Ärkasin nuttes.
Nägin, et ees on pikk ja raske tee. Nutsin sellepärast.
Enne meie saatesalvestust kuulsin natuke su elulugu ja
võin öelda, et su elu on olnud raske.
Elasin nooruseaja erinevates lastekodudes.
Kasuvanemate peres püüdsin olla hea poiss ja käia koolis,
kuid koolis mind kiusati.
Nõnda hakkasin koolist puuduma.
Seetõttu sattusin poiste internaatkooli,
kuid seal jätkus minu kiusamine.
Olin enesesse sulgunud ning teised poisid arvasid,
et olen liiga ülbe, et nendega suhelda.
Tegelikkuses kartsin nendega suhelda.
Kas on nii, et sageli jääb inimestel asjast vale mulje,
justkui teine inimene oleks ülbe või kõrk, kuid tegelikkuses
on enesesse tõmbumud inimene hoopis nõrk ning haavatud? -Jah.
Mu sõbrad said minust valesti aru ja seetõttu kiusasid mind.
Ma mõtlesin, et ma ei suuda enam seda võigast kiusamist taluda.
Otsisin endale sellise poisi, kes oli üsna naiivne ja hakkasin
temaga koos kaklemist harjutama.
Kas läksid siis enesekaitsetrenni?
Ei, vaid me lihtsalt kaklesime omavahel,
lüües üksteistele kõvasti vastu pead.
Harjutasime mattide peal ning arenesime kakluses.
Kas tegelesid ka spordiga?
Jah, võrkpalli ja jäähokit.
Hoidsin end füüsiliselt heas vormis.
Kas käisid sel perioodil, kui said internaadist välja,
käisid ka tööl?
Jah, käisin.
Olin vahepeal kasuperes ja katsusin ka töötada,
kuid asi lõppes gängielu ja kaklemisega, vägivallaga.
Mida sa arvad, mis juhtub siis, kui noor inimene satub gängi?
Minu jaoks oli see aktsepteerimine.
Tundsin end vastu võetuna, kuna olin kiire ja kaklesin hästi.
See oli minu jaoks väärikuse asi, sain armastust sealt,
minu jaoks tähendas see armastuse otsimist.
Kuhu see kaklemine välja viis?
Vanglasse kuritegude sooritamise eest.
Läksin vanglasse 1982. aastal.
Kuigi olid näinud selle unenäo, siis kas see ei tähendanud midagi?
Sa ei uskunud armastusse ja Jumalasse?
Jah, need ununesid.
Hiljem kui tulin usule, siis mulle meenusid need asjad.
Õppisin Jumalat tundma.
Kuid inimesed unustavad sellised asjad kiiresti ära,
kurat püüab meie mõistust mõjutada, et see nii oleks.
Sul on olnud usuelus tõuse ja mõõnu.
Milline oli esimene periood vanglas?
Esimene võimas kogemus oli 1982. aastal,
kui läksime vanglas sõbraga kirikuhoonesse.
Nägime aknast, kuidas läbi hoovi kiriku poole kõndisid
noored tüdrukud kitarridega ja üks vanem jutlustaja.
Mõtlesime sõbraga, et lähme ja mõnitame neid tüdrukuid.
Mu sõber oli ka minuga ühel meelel ning laulis ülistuslaule segamini
selleaegsete poplauludega, irvitades selle üle.
Me plaanisime neid oma pilkudega põrmustada.
Kaklustes tuleb ikka hoida aktiivset silmsidet.
Jõllitasime siis neid.
Kuid siis nägin, et neil on rohkem, kui minul.
Neil oli mingi tugevus, midagi, mida minul polnud.
Kogesin ka seda, et need inimesed armastavad mind tõeliselt.
Tähendab, mitte need tüdrukud, vaid keegi nende sees.
Mingil viisil see muutis su plaani neid tüdrukuid maha teha.
Jah, see muutis seda selliselt, et teenistuse lõpuks
olin altari ees põlvitamas.
Ma ei mäleta, et oleksin sinna ette läinud.
Kui minu eest palvetati ja ma tõusin püsti, siis need inimesed
olid väga rõõmsad ja tulid mind õnnitlema.
Mõtlesin, et mis see nüüd siis tähendab,
et vanglas tullakse mind õnnitlema ja kõik on veel rõõmsad.
Jumal rääkis sulle ka kohvi joomise teemal.
Jah. Läksin teenistuselt tagasi oma kongi.
Lugesin hiljem Piiblist, et mina annan teile oma rahu,
ma ei anna nii, nagu maailm annab.
Mõtlesin, et see rahu on imeline, üle mõistuse.
Mitte miski ei ahistanud mind.
Samal õhtul kõneles Jumala vaim minuga.
Tol hetkel arvasin, et need on minu enda mõtted.
Mul oli kohvipurk riiulil, lahustuv Nescafe kohvi.
Oli kuu lõpp ja mul oli kohvi otsa lõppemas.
Kes on vanglaeluga tuttav, teab, et kuu lõpus nappis kõike.
Tegime vanglas ka tööd ning saime väikest palka,
siis saime minna ja osta endale kohvi ja tubakatooteid.
Püha Vaim ütles mulle:"Vii see kohvipurk vastasolevasse selli,
tee seda homme hommikul."
Mõtlesin, et kui ma hommikul seda mäletan, siis teengi nii.
Kohe kui hommikul silmad lahti tegin, meenus kohe kohvipurk.
Viisin kohvi siis sinna selli ja seal olev vang mängis kitarri,
lauldes:"Oo kuldne linn, mu süda igatseb sinna!"
Teised vangid kuulasid tema laulu ta juures.
Siis küsis see poiss:"Kas tõid selle kohvi mulle?"
Vastasin:"Jah." Poiss:"Tänu Jumalale!
Ma mängin siin poistele kitarri ja tahtsin just neile kohvi pakkuda,
aga mul oli otsas. Palvetasin selle asja pärast!"
Olime kõik selle üle väga rõõmsad.
Olid kogenud Püha Vaimu juhtimist ja ühte kõrghetke,
kuid sattusid taas mõneks ajaks kõrbesse.
Jah. Ma ei mõistnud seda, et me peame uurima Jumala Sõna.
Mul polnud Piiblit, elasin tunnete alusel.
Olin kindlasti juba oma tausta poolest väga katkine inimene.
Mõtlesin, et kui see hea tunne kaob ära, et siis olen usust langenud.
Seetõttu pöördusin tagasi vanasse kriminaalsesse seltskonda.
Just see tunnete põhjal elamine ilma Jumala Sõnata viib selleni,
et me ei tea Sõna ega oska seda usaldada,
siis juhivad meid meie tunded ja kurat oskab meie tundeid petta.
Jah, kurat sai ka minu üle selles mõttes võimust,
et kaotasin usalduse Jumala vastu, pöördudes jälle kuritegevuse poole.
Ühel varajasel hommikul, kui olin ühte inimest tänaval röövimas,
mõtlesin, et kõigepealt peksan ta läbi ja siis röövin ta paljaks.
Äkitselt ilmus tänavale ere valgus ja ma kainestusin alkoholijoobest.
Hakkasin rääkima võõrastes keeltes, mingi vägi liigutas mu keelt.
Ütlesin sellele mehele: "Jeesus armastab sind!"
Pidid ju tema hoopis uimaseks lööma.
Jah. Siis mõtlesin, et kas olen lõpuks hulluks minemas.
Alateadvuses olin alati kogenud, et ma ei ela seda elu,
mida ma peaksin elama.
Kuid mõistsin, et olen kaineks saanud ja talle neid sõnu öelnud.
Mu mõistus oli ääretult selge.
Mingi jõud ja hirm murti mu elu pealt.
Olen alati inimesi kartnud.
Vägivaldsed inimesed on tegelikud üsna suured argpüksid,
kuna nad peidavad oma nõrkusi.
Kui seal tänaval kogesin Jumala armastust ja väge,
mõtlesin, et nüüd pole enam vahet, kui ka keegi mind tapab.
Teadsin gängimaailmast inimesi, kes kandsid suuri nuge ja relvi kaasas.
Minul aga oli üleloomulik rahu ja teadsin, et lähen taevasse.
Kogesin armastust, mida ma polnud iialgi kogenud.
Sellest hoolimata tõusis sinu vana inimene jälle üles.
Kuid siis kohtasid paari vanameest.
Jah. Küsisin paari sõbra käest, et kas neil on viina.
Nad vastasid, et on küll.
Ja jälle tuli Jumala vaim mu peale ja ma ütlesin:
"Usklikud inimesed ei joo viina."
Jälle keegi teine rääkis minu suuga.
Mu sõbrad olid šokis ega mõistnud mind.
Nad ütlesid:"Kuule Juhani, mine koju, ka meie lähme koju."
Siis tulid kaks vanemat meest mu juurde.
Need mehed olid nagu teisest ajastust pärit.
Üsna suured mehed.
Läksin ühe juurde ja ta ütles mulle:"Järgne mulle!"
Siis sai taas mu vana loomus minust võitu ja ma ütlesin:
"Mina sind küll ei järgi, vanamees! Ma ei järgi mitte kedagi!"
Ta ütles taas:"Järgne mulle!" Vastasin:"Ei järgne!"
Siis haaras ta äkitselt minul käest ja viskas mind sellise kiirusega
pikali, et ma mõistsin, et see mees ei saa küll olla siit maailmast.
Hiljem mõistsin, et need olid kaks Jumala inglit.
Nad olid täiesti erinevatest ajastutest,
ka nende riietus oli täiesti erinev.
Kuid ma ei mõistnud, et ka inglid on maa peal olemas.
Nüüd olen selles veendunud.
Said taas üleloomuliku Jumala puudutuse,
kuid sellest polnud veel küllalt.
Jah, polnud.
Mu tunded olid tugevad.
Mõtlesin, et pean minema oma asjadest kirikuõpetajale rääkima.
Mõtlesin, et ta kindlasti ei mõista mind ja peab mind hulluks.
Uskusin seda saatanlikku valet.
Sellest alates hakkas mu elu järsult allamäge minema.
Mis tasemele asi läks?
Sinnamaani, et minust sai alkohoolik, padujoodik ma polnud.
Püüdsin paremini elada, püüdsin ise olla usklik.
Käisin vanglateenistustel ja mujal teenistustel.
Kuid ma kogesin, et ma ei pääsenud sisse.
Kuidagi oli see kõik kauge ja jäätunud.
Aastal 1994. aastal oli üks mu põhjamaalasest sõber kriisis.
Ta oli nii vaimselt kui ka majanduslikult suures kriisis.
Läksin siis teise sõbraga talle külla.
Sõber Pekka juures, kes oli kõik kaotanud, ütles ta äkki:
"Juhani, sul saab olema naine ja lapsed."
Ütlesin:"Pekka, oled mu sõber, ära valeta mulle!
Mul pole enam lootust!
Kui sa nüüd palvetad mu pärast, palu, et saaksin rahus surra.
Olen ju sulle ja su perele ja ka iseendale koormaks.
Mu elu ei õnnestu. Ära valeta mulle!"
Kas sul oli ka suitsiidseid mõtteid?
Oli ka neid, kuid teiselt poolt olin liiga arg, et midagi teha.
Kuigi mõtlesin selliseid asju küll.
Siis teadsin, et Raisios on üks kristlik rehabilitatsioonikeskus.
Tundsin seda majajuhatajat ka, kuna olin juba varem püüdnud vabaneda.
Helistasin Mikkole ja küsisin, kas võin tulla sinna puhkama.
Ütlesin talle:"Mikko, nüüd on kaks võimalust.
Ma kas suren, või elan koos Jumalaga ja mu elu muutub."
Läksin sinna keskusesse.
Seal palvetatakse palju.
Mikko andis mulle Piibli ja ütles:"Juhani, loe seda.
Me palvetame su eest."
Ühel õhtul ta ütles:"Juhani, sa oled nüüd valmis.
Kas tahad oma elu Jeesusele anda?"
Vastasin:"Tahan küll."
Olin nagu kadunud poeg, kes naases koju.
Sellest algas Elu teel käimine, kus käin siiamaani.
Kuid see tee on teistsugune tee. See seisab Jumala Sõna peal,
tunded joonduvad selle järgi.
Sõna e Piibel ja Püha Vaim, need on kõige olulisemad mu jaoks.
Mu elu eesmärk on elada Jeesusele.
Mis sai prohveteeringust, et sa abiellud ja saad 3 last?
See on tõeks saanud.
Mul ongi naine ja 3 last.
Kõige noorme tütar Jenni on eelkoolis,
keskmine Janette käib põhikoolis, ta on 10-aastane.
Kõige vanem tütar Johanna käib 10. klassis.
Mul on naine, kes on alates 8. eluaastast usklik.
Kõik on saanud tõeks.
Jumal tõi mind mu naisega kokku.
Olin ühe koguduse vanema talus tööl.
Jalutasin seal põllu peal, kui Püha Vaim ütles mulle:
"Jeesus annab sulle naise ja lapsed."
Nägin prohvetlikku pilti kolmest tüdrukust ja ühte imelist naist.
Saingi endale abikaasa.
Kuid hakkasin hiljem selles nägemuses kahtlema,
nii skeptiline ja kõhklev ongi inimene.
Kui arvasin, et need on äkki minu enda mõtted,
ütles Jumala Vaim:"Isegi kui sa ei usu, annan Ma sulle pere!"
Kuidas see sündis?
Jumal rääkis selle talu perenaise kaudu ja ütles:
"Pead minema Raisios olevale telgikoosolekule.
Ma puiklesin vastu, et mul on siin talus kiire.
Kuid taluperenaine ütles:"Sa pead minema, ma kogen seda."
Kohe kui jõudsin hoovi, kuhu oli just ka Anne autoga sisse sõitnud,
siis sama kindlalt, kui näen praegu sind, teadsin sisimas:
see on mu tulevane abikaasa.
Anne tuli seal koosolekul mu juurde, me mõlemad teadsime,
et Jumal on meid kokku toonud.
Jumal oli mu naisele öelnud:" Sa ei tohi abielluda arsti, politsei
ega kõrgelt haritud mehega, vaid sinu mees on kõik kaotanud,
tal on näpud põhjas. See on sinu abikaasa!"
Kui mõelda Jumala armu peale ja sellele, et ta andis su naisele
jõudu sinuga abielluda ning sulle pühenduda,
see on meeletu arm.
Jah.
Mu naine muidugi puikles alguses Jumalale vastu,
küsides, et kas pean just sellise mehega abielluma.
Võin öelda, et mul on kolm äärmiselt võimsat kogemust:1)Jeesuse armust.
2) Püha Vaimu täitumine ja 3) Et sain hea naise.
Mul on vapustav naine.
Piibel ütleb, et kes saab hea naise, saab kingi Jumalalt.
Kui käisid läbi selle kõrbefaasi, mida lapsena unes nägid,
kuid ei mõistnud seda.
Täna sa mõistad seda.
Kui nüüd külastad vanglaid ja näed inimesi, kes on samasugustes
olukordades, nagu sina olid.
Oletan, et Jumal on sind nende teenimiseks varustanud.
Kuidas sa saad neid aidata?
Olen kogenud, et Jumal näeb meie elu juba ette.
Ta näeb ka seda, kuidas Ta meieni jõuab.
See prohvetlik unenägu, mida lapsena nägin, toimus.
Kuid küsimus on ka selles, miks see toimus.
Selletõttu, et ma mõistaksin, et elan Kristuses.
Inimene, kes on lahus elavast Jumalast, elab ebaloomulikult.
Meid on kutsutud elama ühenduses Jumalaga,
Tema tahtes.
Ma olen täna evangelist, olen saanud Jumalalt kutse kuulutada.
Kuna ma mõistan inimesi, kes on läbi kukkunud ja kõik kaotanud.
Aeg jookseb kiiresti, kuid annan sulle nüüd sõna,
et võiksid öelda seda, mida Jumal paneb sulle südamele.
Jeesus ütleb Piiblis: "Mina olen tee, tõde ja elu.
Ükski ei saa Isa juurde muidu, kui Minu kaudu."
Jeesus on ristil sinu eest surnud, sõber.
Ta tahab sind päästa ja puudutada.
Ta igatseb, et meie suhe Jumal-Isaga saaks taastatud.
Ta on meid kõiki loonud ja Tema tahe sinu suhtes on hea.
Ta tahab, et ka sina võiksid ka koju tagasi pöörduda, nagu minagi.
Tagasi Jumala ühendusse.
Jumalal on meie jaoks metsikult head plaanid.
Ta on näinud sind juba siis, kui sind eostati, Tal oli plaan valmis.
Kui võtad Jeesuse vastu ja saad päästetud ning lased Jumala
enda sisse end vabastama, siis pääsed Jumala originaalplaani.
Seal on tuvalisus ja rahu.
Siis koged, et Jumal on reaalne ning isegi reaalsem, kui see maailm.
Nähtamatud asjad on tõelisemad kui need, mida silmaga näeme.
Küsimus on sinu hingest ja vaimust.
Jeesus tahab sind päästa ja vabastada, andes sulle lootust.
Vaata, Ma ei anna nii, nagu maailm annab, oma rahu annan Ma sulle!
Sõber, ka sina, kes oled võib-olla kõik kaotanud ja tahad surra,
Jeesus armastab sind!
Jeesus tahab sind vabastada ja sülle võtta!
Ta tahab su elu üles tõsta ja sulle tõestada, et Ta on reaalne.
Kõik, kes Tema vastu võtavad, saavad väe saada Jumala lapsiks,
ütleb Jeesus.
Kõik, kes tulevad, saavad väe, ütleb Issand.
Mina annan sulle tuleviku ja lootuse!
See on kellelegi tuleviku jaoks praegu.
Ma annan sulle lootuse ja tuleviku.
Vaata, sinu probleem on Kolgata ristil võidetud.
Su probleemile on Minus lahendus, ütleb Issand,
sest Mina olen su Päästja ja su Vabastaja!
Aitäh, Juhani, selle vägeva lõpupalve ja Piibli sõna eest!
Aitäh ka kõige muu eest, mida sa rääkisid.
Usun, et see on paljudele vaatajatele julgustuseks.
Sellepärast see telekanal eksisteerib, et inimesed võiksid
kuulda, kes on Jeesus ja kuidas Tema inimesi päästab.
Oled veel küllaltki noor mees ning sul on veel mitmed lahingud võita.
Kuid selleks vajad meie kõikide palvetuge.
Palun, et Jumal annaks sulle seda jõudu ja väge, mida vajad. Aitäh!
Aitäh, Martti!
Külaline: Juhani Rajala Tõlge: Lemme-Getter Bogatkin